Rino Serra/Le fior dël mal/141


XVI. An sël tass an përzon 
(ëd Genio Delacroix) 

Ël poeta 'n përson, gërlon, malandà, 
Sot ël pé agità në scrit a man a l'ha pistà, 
A mësura con ësguard anfiamà 'd teror 
La scala 'd lordion doa 'd droché soa ànima l'ha por 

Ël rije ciocaton dont s'ampiniss la përson 
Vers ël dròlo e l'assurd anvito soa rason; 
Ël dubi l'anviron-a, la pau ridicola, 
Schifosa e 'n pì manere 'ntorn a chiel circola. 

Sto genio ch'a l'é sarà 'nt un ciabòt ëscros, 
Ste grimasse, sti spetr dont lë scop e soe vos, 
Torbiolant, amutinà daré 'd soa orija, 

Sto sugnador che l'afror da sò alògg a dësvija, 
Varda-lì tò simbol, ànima dai seugn ëscur, 
Che la realtà a sòfoca drin a quatr mur! 

Rino Serra
Leteratura piemontèisa
Baudelaire